Document ID: 31984D0401

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 13ης Ιουλίου 1984
σχετικά με την εφαρμογή της μεταρρύθμισης των γεωργικών διαρθρώσεων στις Κάτω Χώρες σύμφωνα με την οδηγία 72/159/ΕΟΚ του Συμβουλίου
(Το κείμενο στην ολλανδική γλώσσα είναι το μόνο αυθεντικό)
(84/401/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 84/140/ΕΟΚ (2), και ιδίως το άρθρο 18 παράγραφος 3,
Εκτιμώντας:
ότι η κυβέρνηση των Κάτω Χωρών κοινοποίησε, σύμφωνα με το άρθρο 17 παράγραφος 4 της οδηγίας 72/159/ΕΟΚ, τις ακόλουθες αποφάσεις της διοικούσας επιτροπής του ιδρύματος που διαχειρίζεται το Ταμείο Γεωργικής Ανάπτυξης και Εξυγίανσης:
- αριθ. 300 που τροποποιεί την απόφαση σχετικά με τις γεωργικές εκμεταλλεύσεις που είναι σε θέση να αναπτυχθούν,
- αριθ. 304 που καθορίζει το συγκρίσιμο εισόδημα για το 1984·
ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει αν, αφού ληφθεί υπόψη η κοινοποίηση που αναφέρθηκε παραπάνω, οι διατάξεις που αφορούν την εφαρμογή της οδηγίας 72/159/ΕΟΚ, που ισχύει στις Κάτω Χώρες, εξακολουθούν να πληρούν τους όρους για χρηματοδοτική συμμετοχή της Κοινότητας·
ότι οι αποφάσεις που αναφέρθηκαν μπορούν ακόμη να θεωρηθούν ότι ανταποκρίνονται στους όρους της οδηγίας 72/159/ΕΟΚ·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις που αφορούν την εφαρμογή της οδηγίας 72/159/ΕΟΚ, και ισχύουν στις Κάτω Χώρες, εξακολουθούν να πληρούν, εφόσον ληφθούν υπόψη οι αποφάσεις αριθ. 300 και αριθ. 304 της διοικούσας επιτροπής που ιδρύματος που διαχειρίζεται το Ταμείο Γεωργικής Ανάπτυξης και Εξυγίανσης, τους όρους για χρηματοδοτική συμμετοχή της Κοινότητας στην κοινή δραστηριότητα που αναφέρεται στο άρθρο 15 της οδηγίας 72/159/ΕΟΚ.
Άρθρο 2
Η παρούσα απόφαση απευθύνεται στο Βασίλειο των Κάτω Χωρών.
Βρυξέλλες, 13 Ιουλίου 1984.

Labels: 18
15
19
6